b'\n_START_ARTICLE_\nInd\xc3\xbastria t\xc3\xa8xtil a la Xina\n_START_PARAGRAPH_\nLa ind\xc3\xbastria t\xc3\xa8xtil a la Xina \xc3\xa9s la primera del m\xc3\xb3n en producci\xc3\xb3 i en exportacions. La Xina va exportar 274.000 milions de d\xc3\xb2lars als EUA en productes t\xc3\xa8xtils l\'any 2013, un volum que era gaireb\xc3\xa9 set vegades el d\'\xc3\x8dndia, que \xc3\xa9s el segon gran exportador, amb 40.000 milions de d\xc3\xb2lars en exportacions, volum que \xc3\xa9s el 43,1% d\'exportacions globals de roba de vestir. _NEWLINE_La ind\xc3\xbastria va comen\xc3\xa7ar a cr\xc3\xa9ixer a principis del segle XX. La primera guerra mundial va estimular l\'expansi\xc3\xb3 de la ind\xc3\xbastria, que va cr\xc3\xa9ixer r\xc3\xa0pidament fins a la depressi\xc3\xb3 de la d\xc3\xa8cada dels anys 1930. La ind\xc3\xbastria va continuar creixent, tot i que m\xc3\xa9s lentament, fins a la segona guerra xino-japonesa, amb la destrucci\xc3\xb3 de moltes filatures i les seves cadenes de subministrament que no es van recuperar plenament fins a la d\xc3\xa8cada del 1950, en qu\xc3\xa8 molts dels magnats importants havien portat els seus imperis a Hong Kong per evitar la persecuci\xc3\xb3, mentre la resta de la ind\xc3\xbastria va ser monopolitzada pel govern. Quan Deng Xiaoping va ascendir al poder, va identificar aquestes empreses de Hong Kong com a models d\'empreses capitalistes t\xc3\xa8cnicament avan\xc3\xa7ades i va fer que aquestes empreses poguessin relacionar-se amb les que havien rom\xc3\xa0s a la Xina.\n_START_SECTION_\nCompetitivitat global\n_START_PARAGRAPH_\nAls primers temps de l\'economia xinesa despr\xc3\xa9s de les reformes econ\xc3\xb2miques dels anys 1978 i 1979, el baix cost de la m\xc3\xa0 d\'obra va ser un avantatge competitiu important que va afavorir l\'exportaci\xc3\xb3 en front d\'altres pa\xc3\xafsos exportadors._NEWLINE_Els sous pels treballadors de categories inferiors van augmentar r\xc3\xa0pidament des d\'aquell per\xc3\xadode, de manera que va comen\xc3\xa7ar a calar l\'opini\xc3\xb3 que els productes t\xc3\xa8xtils de la Xina deixarien de ser competitius a causa del progressiu increment dels salaris. Tot i aix\xc3\xb2, altres factors varen mantenir a la Xina per sobre els pa\xc3\xafsos en desenvolupament, com "l\'eficient gesti\xc3\xb3 de la cadena de subministraments, una infraestructura m\xc3\xa9s moderna, i una m\xc3\xa9s alta productivitat dels treballadors", que ha perm\xc3\xa8s als productors t\xc3\xa8xtils xinesos mantenir costos baixos en relaci\xc3\xb3 a altres productors. Estad\xc3\xadstiques comercials dels EUA mostren que de 2006 a 2014, el preu mitj\xc3\xa0 d\'importacions provinents de la Xina va augmentar lleugerament 0,7%\xc2\xa0 des de 1,07\xe2\x82\xac/metre-quadrat-equivalent (en angl\xc3\xa8s SME) a 1,08\xe2\x82\xac/SME si es compara amb les importacions d\'altres pa\xc3\xafsos, les quals varen augmentar un 7,9%, des\xc2\xa0de 1,46\xe2\x82\xac/SME a 1,58\xe2\x82\xac/SME._NEWLINE_La ind\xc3\xbastria est\xc3\xa0 experimentant un proc\xc3\xa9s de consolidaci\xc3\xb3 amb una previsi\xc3\xb3 futura d\'un grapat d\'enormes fabricants. Dades sobre la ind\xc3\xbastria de la primera meitat de 2013 mostraven que va cr\xc3\xa9ixer un 13,3% la producci\xc3\xb3 dels fabricants amb ingressos d\'almenys 10 milions de RMB (RENMINBI, nom de la moneda oficial a la Xina). Tamb\xc3\xa9, segons un article a la revista Forbes de 2013, la ind\xc3\xbastria encara era molt fragmentada amb aproximadament 10.000 fabricants de teixit i filatures._NEWLINE_Les f\xc3\xa0briques tamb\xc3\xa9 es mouen des de les prov\xc3\xadncies costaneres riques a l\'interior m\xc3\xa9s pobre cercant m\xc3\xa0 d\'obra amb sous m\xc3\xa9s baixos. L\'Esquel Grup, que \xc3\xa9s el fabricant m\xc3\xa9s gran del m\xc3\xb3n de camises de cot\xc3\xb3, el 2015 tenia planificat muntar una f\xc3\xa0brica a Guilin (Guangxi) amb un cost de 2.000 milions de yuan (292 milions d\'euros al canvi de 2015)._NEWLINE_Per augmentar la competitivitat de la ind\xc3\xbastria es confia en el final de la pol\xc3\xadtica proteccionista dels productors de cot\xc3\xb3 xinesos. El proteccionisme al mercat dom\xc3\xa8stic de cot\xc3\xb3\xc2\xa0havia fet que el cot\xc3\xb3 a la Xina fos un 45% m\xc3\xa9s car que el del Vietnam, que era el principal pa\xc3\xads competidor.\n_START_SECTION_\nAcord Transpac\xc3\xadfic de Cooperaci\xc3\xb3 Econ\xc3\xb2mica i la ind\xc3\xbastria t\xc3\xa8xtil xinesa\n_START_PARAGRAPH_\nL\'Acord Transpac\xc3\xadfic de Cooperaci\xc3\xb3 (en angl\xc3\xa8s Trans-Pac\xc3\xadfic Partnership, TPP) inclou a 12 pa\xc3\xafsos els quals fan el 40% de les economies mundials i s\'espera que afecti l\'economia xinesa, incloent-hi el seu mercat t\xc3\xa8xtil i de vestuari. Amb la vinculaci\xc3\xb3 dels Estats Units, agafant protagonisme dins el TPP a 2008 (es retiren el 23 gener de 2017), els termes i les condicions es van crear per aconseguir un avantatge sobre la Xina, que no era membre de l\'Acord Transpac\xc3\xadfic de Cooperaci\xc3\xb3.  El d\xc3\xa8ficit en qu\xc3\xa8 el comer\xc3\xa7 dels EUA s\'encara amb la Xina \xc3\xa9s significatiu; l\'any 2015 els Estats Units van vendre 104.580 milions d\'euros en b\xc3\xa9ns mentre que s\'havien importat de la Xina 433.710 milions d\'euros. Sota el TPP, la Xina hauria de pagar un aranzel GATT que els membres dels TPP no haurien de pagar, de forma que es restringia la facilitat de comerciar de la Xina a la regi\xc3\xb3 NAFTA. Les importacions de t\xc3\xa8xtils vers les regions CBI (Central Bureau of Investigation de l\'India), CAFTA, i la de NAFTA se\'ls apliquen aranzels d\'importaci\xc3\xb3 actualment alts fins al 10,1% per t\xc3\xa8xtils i 26,8% per vestuari. Si es produ\xc3\xads la implantaci\xc3\xb3 del TPP, aquests aranzels s\'anul\xc2\xb7larien pels productes t\xc3\xa8xtils i de vestuari que es comercialitzessin entre pa\xc3\xafsos membre. A m\xc3\xa9s, sent la Xina la principal exportadora de productes t\xc3\xa8xtils i de vestuari del m\xc3\xb3n, la implantaci\xc3\xb3 del TPP es creu que el resultat seria una notable decad\xc3\xa8ncia de les exportacions de vestuari de la Xina cap als Estats Units, el Jap\xc3\xb3 i la regi\xc3\xb3 de NAFTA, principalment el Canad\xc3\xa0. El TPP tindria un efecte de desviaci\xc3\xb3 ineficient del comer\xc3\xa7 dissuadint fer\xc2\xa0 importacions de la Xina degudes a l\'increment d\'aranzels, animant els membres del TPP a comerciar directament entre ells desafiant les exportacions des de la Xina. L\'acc\xc3\xa9s del Jap\xc3\xb3  al TPP s\'espera que tingui un impacte negatiu substancial sobre les exportacions  t\xc3\xa8xtils i de vestuari de la Xina. En un estudi elaborat per Sheng Lu de la Universitat de Rhode Island, es pot veure que la demanda de t\xc3\xa8xtils des de Vietnam i altres membres de TPP asi\xc3\xa0tics podrien crear oportunitats d\'exportaci\xc3\xb3 addicional per la Xina, per m\xc3\xa9s que amb el TPP, l\'efecte  de la desviaci\xc3\xb3 de comer\xc3\xa7 esmentada anteriorment causada pel Jap\xc3\xb3 probablement afectaria les exportacions de la Xina  a aquelles regions.\n_START_SECTION_\nEmpreses m\xc3\xa9s grans\n_START_PARAGRAPH_\nEntre les empreses paraestatals m\xc3\xa9s grans (en angl\xc3\xa8s, state-owned enterprises, SOE) es troba Shandong Demian Grup i Sinomach, el qual va entrar al sector t\xc3\xa8xtil l\'any 2017 despr\xc3\xa9s d\'adquirir China Hi-Tech Group Corporation, un altre SOE. Les empreses privades m\xc3\xa9s grans s\xc3\xb3n el Esquel Grup i Luthai.\n_START_SECTION_\nInversi\xc3\xb3 directa estrangera\n_START_PARAGRAPH_\nLa inversi\xc3\xb3 directa estrangera (en angl\xc3\xa8s, Foreign direct investment, FDI) \xc3\xa9s una inversi\xc3\xb3 feta per una empresa o l\'individu resident en un pa\xc3\xads amb interessos empresarials situats en un altre pa\xc3\xads. FDI inclou establir operacions empresarials o adquirint avantatges en aquell segon pa\xc3\xads. L\'any 2005 la ind\xc3\xbastria el t\xc3\xa8xtil i de peces de vestir xinesa va rebre un total de 2.350 milions d\'euros en inversions foranes directes, la majoria de les quals venien de Hong Kong, Macao, i Taiwan. Empreses privades dins la Xina busquen propietaris estrangers per mitigar els reptes causats pel sistema financer xin\xc3\xa8s. Aquests reptes s\xc3\xb3n en la forma de les reserves de capital imposat pel sistema financer xin\xc3\xa8s que privilegia les empreses estatals, menys eficaces que les empreses privades. Aquestes obligacions financeres per les empreses privades a la Xina est\xc3\xa0 incrementant les inversions directes estrangeres que comporten treball intensiu. Aquestes inversions estrangeres inclouen mercats sostinguts per una for\xc3\xa7a de treball al darrere, com \xc3\xa9s el cas del mercat t\xc3\xa8xtil xin\xc3\xa8s.  Per tal d\'assegurar les inversions de l\'estranger, les empreses privades fan ofertes de participaci\xc3\xb3 en la mateixa empresa. Algunes estimacions conclouen que empreses situades en la part superior del percentil 25 en constrenyiment financer podria haver evitat perdre fins al 38,4% de la seva participaci\xc3\xb3 d\'equitat respecte als estrangers pel fet de necessitar obtenir inversions directes de l\'estranger. Tanmateix, en un estudi que va investigar l\'impacte de la pres\xc3\xa8ncia del FDI en les empreses del mercat dom\xc3\xa8stic i en les del mercat d\'exportaci\xc3\xb3 t\xc3\xa8xtil, els investigadors van suggerir que la pres\xc3\xa8ncia del FDI generava efectes desencadenants positius significatius en el mercat dom\xc3\xa8stic aix\xc3\xad com vendes en el mercat d\'exportaci\xc3\xb3 a empreses locals en ind\xc3\xbastries t\xc3\xa8xtils i altres fabricants. En termes de capitalisme lliurecanvista\xc2\xa0 aquest fet indica que les pol\xc3\xadtiques del govern que restringeixen les importacions directes de l\'estranger (FDI) i el no adaptar-hi el sistema financer pot ser contra productiu, i que els que elaboren la normativa i les pol\xc3\xadtiques oficials haurien d\'animar a fabricants dom\xc3\xa8stics i estrangers a invertir en empreses per augmentar els beneficis locals. Aix\xc3\xb2 suggereix que el FDI \xc3\xa9s important per facilitar la irrupci\xc3\xb3 d\'empreses foranes.\n_START_SECTION_\nEstabliment\n_START_PARAGRAPH_\nAl final de la d\xc3\xa8cada dels 1800, les importacions de fil de cot\xc3\xb3 estrangeres de l\'\xc3\x8dndia brit\xc3\xa0nica havien creat un mercat gran pels teixidors en l\'\xc3\xa0mbit rural del nord de la Xina. Precisament la invenci\xc3\xb3 de maquin\xc3\xa0ria debanadora de fils s\'havia desenvolupat en primer lloc a la Xina. El sistema de producci\xc3\xb3 a la Xina estava condicionat tradicionalment per les dificultats en la mobilitat de la m\xc3\xa0 d\'obra d\'origen agr\xc3\xadcola i la concentraci\xc3\xb3 de capital en mans d\'una monarquia centralitzada. Els interessos estrangers van generar diversos beneficis claus en l\'operaci\xc3\xb3 a la Xina, incloent-hi la gran dimensi\xc3\xb3 del mercat, la disponibilitat de m\xc3\xa0 d\'obra barata i material en brut, jornades laborals m\xc3\xa9s llargues i costos de transport m\xc3\xa9s baixos. Les primeres empreses estrangeres es van establir immediatament despr\xc3\xa9s de la Guerra xino-japonesa de 1904-05, pocs anys despr\xc3\xa9s de l\'establiment de les primeres f\xc3\xa0briques xineses. A causa del tractat signat al final de la\xc2\xa0 guerra, les entitats estrangeres varen poder operar lliures de deures aranzelaris i amb menys restriccions pol\xc3\xadtiques que les empreses natives. Els brit\xc3\xa0nics varen ser els primers per\xc3\xb2 els japonesos van arribar tot seguit.\n_START_SECTION_\nExpansi\xc3\xb3 r\xc3\xa0pida\n_START_PARAGRAPH_\nD\'en\xc3\xa7\xc3\xa0 que les importacions de productes occidentals manufacturats es van aturar durant Primera Guerra Mundial, la ind\xc3\xbastria del cot\xc3\xb3, tant a la Xina com al Jap\xc3\xb3, es van desenvolupar r\xc3\xa0pidament per cobrir les demandes que hi havia a \xc3\x80sia. Inicialment, totes les m\xc3\xa0quines i accessoris eren importats de Gran Bretanya o dels EUA. Aix\xc3\xb2 preveia una tend\xc3\xa8ncia d\'ind\xc3\xbastria importadora de tecnologia i exportadora de productes finals que descriu la majoria del segle XX. Tanmateix, en la d\xc3\xa8cada de 1920, el Jap\xc3\xb3 esdevenia el prove\xc3\xafdor principal de m\xc3\xa0quines, tot i que algunes van comen\xc3\xa7ar a ser constru\xc3\xafdes tamb\xc3\xa9 a la Xina, establint el trinomi eines industrials-t\xc3\xa8xtil-maquin\xc3\xa0ria que finalment creixeria prou en volum per subministrar tamb\xc3\xa9 a pa\xc3\xafsos ve\xc3\xafns.\n_START_SECTION_\nCompet\xc3\xa8ncia amb empreses japoneses\n_START_PARAGRAPH_\nMentre que la capacitat total de les filatures xineses a 1930 era m\xc3\xa9s gran que la dels japonesos, una tercera part del fil de cot\xc3\xb3 i la meitat dels articles de cot\xc3\xb3 que es produ\xc3\xafen a la Xina era feta per maquin\xc3\xa0ria de filar de propietat japonesa. Aquestes filatures japoneses eren millors t\xc3\xa8cnicament i disposaven de m\xc3\xa9s capital, mentre les filatures xineses tenien limitacions degudes a la inefici\xc3\xa8ncia de l\'administraci\xc3\xb3, la manca d\'organitzaci\xc3\xb3 i la debilitat financera. En particular, les filatures japoneses varen ser capaces de sobreviure la depressi\xc3\xb3 dels 1930 perqu\xc3\xa8 van tenir un suport financer m\xc3\xa9s fort i m\xc3\xa9s estable. A m\xc3\xa9s, a Shandong, el qual \xc3\xa9s encara avui industrialment important, els japonesos varen tenir l\'avantatge de comptar amb el transport i les infraestructures d\'utilitats desenvolupades pels alemanys quan van utilitzar el port de la ciutat per l\'activitat comercial. Quan els japonesos varen arribar a 1914 van poder utilitzar aquests recursos i el coneixement de les persones locals  de maquin\xc3\xa0ria per molt de pressa establir set filatures rotat\xc3\xb2ries modernes. Gr\xc3\xa0cies al subministri d\'energia el\xc3\xa8ctrica instal\xc2\xb7lada pels alemanys, tamb\xc3\xa9 van ser capa\xc3\xa7os d\'implantar telers el\xc3\xa8ctrics tot el 1930 augmentant significativament\xc2\xa0 l\'efic\xc3\xa0cia de producci\xc3\xb3 de les filatures._NEWLINE_El 1934, el Consell Econ\xc3\xb2mic Nacional de la Xina va establir l\'anomenada Comissi\xc3\xb3 d\'Ind\xc3\xbastria del Cot\xc3\xb3, amb l\'objectiu de millorar la qualitat de cot\xc3\xb3 cru xin\xc3\xa8s i la filatura, el trenat, i les t\xc3\xa8cniques del tint. Per\xc3\xb2 a causa de l\'escassetat de capital i els deutes excepcionalment alts de les filatures xineses, els costos de producci\xc3\xb3 eren encara alts. A 1936 les filatures xineses van comen\xc3\xa7ar a establir-se al m\xc3\xb3n rural en comptes dels establiments a zones costaneres en un intent de tenir costos i preus m\xc3\xa9s competitius. Les filatures a l\'interior van permetre obtenir materials en brut m\xc3\xa9s propers al lloc on es produ\xc3\xafen i la proximitat als mercats rurals que disposaven de telers. Per\xc3\xb2 la guerra va devastar les dues ind\xc3\xbastries t\xc3\xa8xtils, la xinesa i la japonesa.\n_START_SECTION_\nGuerra xino-japonesa\n_START_PARAGRAPH_\nEl juliol de 1937 hi havia uns 2,75 milions de fusos i 25.500 telers de propietat xinesa. Tamb\xc3\xa9 hi havia 2,38 milions de fusos i 33.800 telers sota control japon\xc3\xa8s. Els plans havien estat enfocats a una forta expansi\xc3\xb3 en els dos productors esmentats, per\xc3\xb2 la majoria de plans van ser parats a l\'esclat de la guerra. Els brit\xc3\xa0nics hi controlaven uns 220.000 fusos i 4.000 telers._NEWLINE_Quan les batalles varen comen\xc3\xa7ar, el Govern xin\xc3\xa8s va encarregar a un consorci l\'ajuda a propietaris de filatures per moure el seu equipament vers l\'interior del territori. A \xc3\xa0rees com Shantung, Honan, i Wuhan els responsables varen ser capa\xc3\xa7os de moure tones d\'equipament abans de l\'arribada de les tropes japoneses, essencialment eliminant equipament usat existent i instal\xc2\xb7lant-ne de nous. Per\xc3\xb2 al voltant de Xanghai, la lluita va comen\xc3\xa7ar tan de cop que nom\xc3\xa9s l\'equipament dins les Instal\xc2\xb7lacions Internacionals va sobreviure. Aproximadament el 44% de les filatures xineses es coneixia que eren situades dins i al voltant Xanghai, i com a resultat es varen perdre 60 filatures de propietat xinesa que resultava en qu\xc3\xa8 aproximadament el 70% d\'equipament propietat xinesa es va perdre. Un n\xc3\xbamero gran de petits tallers amb telers i tints tamb\xc3\xa9 es varen destruir. Encara que no fossin totalment destru\xc3\xafts, tampoc empreses japoneses les operaven sin\xc3\xb3 que ho transformaven en hospitals o casernes militars. La majoria de filatures al voltant de Xanghai varen ser tan fortament avariats que era inviable aconseguir plenament i r\xc3\xa0pida el seu \xc3\xbas productiu, per\xc3\xb2 al nord els japonesos veren posar en producci\xc3\xb3 r\xc3\xa0pidament la maquin\xc3\xa0ria. Sigui com sigui, les instal\xc2\xb7lacions sota control japon\xc3\xa8s eren constantment assetjats per guerrilles o treballadors revoltats. El treball dels japonesos tamb\xc3\xa9 era obstaculitzat per l\'esgotament de materials en brut, la poca disponibilitat de m\xc3\xa0 d\'obra i les dificultats comercials degudes al conflicte.\xc2\xa0 Aviat els japonesos van\xc2\xa0 comen\xc3\xa7ar per oferir un sistema d\'"administraci\xc3\xb3 cooperativa" als propietaris de filatures xinesos. Sota aquesta organitzaci\xc3\xb3 hi havia administraci\xc3\xb3 japonesa amb el que se\'n quedaven el 51% dels beneficis mentre que tots els costos de les reparacions eren a c\xc3\xa0rrec dels xinesos. La majoria de propietaris van refusar aquest sistema.\n_START_SECTION_\nFilatures Shenxin de la fam\xc3\xadlia Rong\n_START_PARAGRAPH_\nEls germans Rong, Rong Zongjing i Rong Desheng, eren coneguts com els "reis del cot\xc3\xb3 i de la farina" pel seu imperi de deu filatures Shenxin i setze molins de farina Maoxin i Fuxin. A mitjans dels 1930, els germans Rong tenien gaireb\xc3\xa9 el 20% dels fusos en f\xc3\xa0briques t\xc3\xa8xtils governades per xinesos. L\'agost de 1937 van perdre cinc dels seus set molins de Xanghai. Dos varen ser bombardejats i presos per forces militars japoneses mentre els altres tres van caure sota control japon\xc3\xa8s. Les darreres dos eren a les Instal\xc2\xb7lacions Internacionals, les quals eren relativament protegides d\'atacs japonesos com a zona neutral. Mentre les filatures eren encomiades a despla\xc3\xa7ar-se a l\'interior, cosa que varen fer majorit\xc3\xa0riament, els que es van quedar a Xanghai, com els darrers dos Shenxin, van quedar com entitats registrades com estrangeres, per la seva protecci\xc3\xb3. Van "arrendar" els seus molins a propietaris estrangers i varen contractar "falsos" directors estrangers de manera que podrien portar una bandera estrangera. De fet, els dos molins ja eren de fet per damunt de la seva capacitat nominal abans del conflicte i van operar amb m\xc3\xa9s efici\xc3\xa8ncia durant aquest per\xc3\xadode i un d\'ells va expandir la producci\xc3\xb3. Els industrials que encara eren a l\'\xc3\xa0rea varen fer la reconstrucci\xc3\xb3 de f\xc3\xa0briques varen poder arribar al 40% de producci\xc3\xb3, com era anteriorment a la guerra._NEWLINE_Quan va comen\xc3\xa7ar la guerra a l\'oce\xc3\xa0 Pac\xc3\xadfic, les Instal\xc2\xb7lacions Internacionals varen ser sota foc intens, i les f\xc3\xa0briques brit\xc3\xa0niques o americanes eren un objectiu militar. Els japonesos varen agafar les dues filatures Rong que restaven en el territori en mans de l\'enemic. Tot i aix\xc3\xb2, com que els xinesos ja no eren l\'enemic m\xc3\xa9s important dels japonesos, van restaurar filatures a Xanghai entregades a industrials disposats de treballar tot i l\'ocupaci\xc3\xb3. Els japonesos es van oposar a retornar les f\xc3\xa0briques que havien restaurat i mantingut, especialment sense rebre un pagament a canvi de tota la reconstrucci\xc3\xb3 que havien hagut de fer. Per\xc3\xb2 els fabricants xinesos van argumentar que podrien operar m\xc3\xa9s f\xc3\xa0cilment  en el mercat xin\xc3\xa8s i augmentar el benefici produint el cot\xc3\xb3 en \xc3\xa0rees rurals. Com compensaci\xc3\xb3, es va requerir als industrials donessin suport p\xc3\xbablic als japonesos, i molts directors de planta van donar suport a les organitzacions de control del govern que era dominat per ells._NEWLINE_En aquells moments, el Jap\xc3\xb3 encara controlava una quantitat significativa del cot\xc3\xb3 en brut a la Xina, d\'aquesta manera la majoria del cot\xc3\xb3 era enviat al Jap\xc3\xb3 o entregat a filatures japoneses dins la Xina. A causa d\'aquesta manca de cot\xc3\xb3, moltes filatures de Shenxin van aturar la producci\xc3\xb3 mentre d\'altres operaven a una fracci\xc3\xb3 de la seva capacitat. Les filatures Rong van haver d\'usar el mercat negre per continuar l\'operaci\xc3\xb3 perqu\xc3\xa8 fos profitosa. Van llogar equipament a tallers rurals m\xc3\xa9s petits que poguessin eludir els controls i els impostos m\xc3\xa9s f\xc3\xa0cilment. La filatura Rong va poder sobreviure, aix\xc3\xad com les de les altres fam\xc3\xadlies destacades.\n_START_SECTION_\nRecuperaci\xc3\xb3 posterior a la guerra\n_START_PARAGRAPH_\nLa ind\xc3\xbastria t\xc3\xa8xtil de la Xina va passar a mans dels xinesos despr\xc3\xa9s de la derrota del Jap\xc3\xb3 l\'any 1945, entregant a la Xina molt equipament en molt bones condicions per la fabricaci\xc3\xb3 malgrat la limitaci\xc3\xb3 en habilitats t\xc3\xa8cniques i de direcci\xc3\xb3 del personal responsable. Tamb\xc3\xa9 va ser un inconvenient la deterioraci\xc3\xb3 de moltes plantes per la manca de manteniment durant la guerra. L\'any 1947 l\'efic\xc3\xa0cia era entre el 65 i el 80% de l\'est\xc3\xa0ndard que hi havia a l\'etapa anterior a la guerra. Combinat amb la p\xc3\xa8rdua d\'equipament per destrucci\xc3\xb3 durant la guerra, la sortida era nom\xc3\xa9s el 40% de la de 1937. Despr\xc3\xa9s de la retirada del Jap\xc3\xb3, el govern xin\xc3\xa8s va agafar unes 40 filatures i les va incorporar a la Corporaci\xc3\xb3 d\'Ind\xc3\xbastries T\xc3\xa8xtils xinesa (CTIC), argumentant que administraci\xc3\xb3 del govern aconseguiria que les filatures es posarien en producci\xc3\xb3 novament m\xc3\xa9s de pressa. El govern volia que es fabriquessin uniformes per l\'ex\xc3\xa8rcit\xc2\xa0 i que es produ\xc3\xads prou benefici per reduir el d\xc3\xa8ficit de pressupost del govern. Tamb\xc3\xa9 va voler les filatures per apropiar-se dels mercats que anteriorment eren subministrats pel Jap\xc3\xb3 i tamb\xc3\xa9 per alleujar l\'escassetat de roba dins la Xina i aix\xc3\xad tenir el mercat t\xc3\xa8xtil dom\xc3\xa8stic. Aix\xc3\xb2 va resultar el control del 50% de la ind\xc3\xbastria t\xc3\xa8xtil de la Xina per part del govern. Els japonesos havien mantingut l\'equipament en bon estat durant la guerra permetent recollir beneficis._NEWLINE_Els molins privats van continuar provant de cr\xc3\xa9ixer, per\xc3\xb2 els obstacles importants eren els costos de producci\xc3\xb3 alts a causa de la inflaci\xc3\xb3 i el baix nivell d\'intercanvi comercial amb l\'exterior per comprar cot\xc3\xb3 en brut, maquin\xc3\xa0ria i subministraments. La destrucci\xc3\xb3 deguda a la guerra va malmetre el pa\xc3\xads i la ind\xc3\xbastria, en gran part, va perdre la prosperitat anterior. Finalment molts propietaris de filatures van marxar a Hong Kong.'